เรื่องร้องเรียน (ถนน,ทางเท้า,ร้องเรียน) วันที่ 2023-01-20 07:02:56 — แขวงสี่พระยา เขตบางรัก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002489

ขอให้พิจารณาทบทวนการจัดระเบียบนโยบายหาบเร่-แผงลอย บริเวณถนนสีลม เขตบางรัก กรุงเทพมหานคร เนื่องจากผู้ว่าราชการกรุงเทพมหานครในปัจจุบันได้หาเสียงไว้โดยกล่าวกับผู้ค้าว่า จะจัดระเบียบหาบเร่-แผงลอย สามารถจำหน่ายได้ตลอดไป เพื่อผู้มีรายได้น้อยมีโอกาสใช้ทำมาหากิน แต่หลังจากนั้นเมื่อได้รับเลือกตั้งเป็นผู้ว่าราชการกรุงเทพมหานครได้ชี้แจงว่า มิใช่การจำหน่ายได้ตลอดไป แต่เป็นการจัดระเบียบ บริเวณถนนสีลม ขาเข้า เน้นผู้เดินทางเท้าเป็นหลัก ผู้ค้าเป็นรอง จากเดิมพื้นที่ 1.50 เมตร เหลือ 1 เมตร ผู้ค้าก็ให้ความร่วมมือ จากนั้นลดพื้นที่เหลือ 60 เซนติเมตรหรือประมาณอิฐบล็อก 2 ก้อน ผู้ค้าก็ยังสามารถค้าขายได้แม้ว่าพื้นที่ลดลง ต่อมาเรื่องของโต๊ะวางไม่สวยงามมีการประชุมที่สำนักงานเขตบางรัก 2-3 ครั้ง และร้องเรียนไปยังที่ว่าการกรุงเทพมหานคร รองผู้ว่าฯ และที่ปรึกษาผู้ว่าฯ ก็ลงพื้นที่ และล่าสุดเมื่อประมาณวันที่ 18 มกราคม 2566 สำนักงานเขตบางรักดำเนินการจัดระเบียบผู้ค้าหาบเร่-แผงลอย บริเวณถนนสีลม โดยห้ามตั้งวาง-จำหน่ายสินค้าบนทางเท้าถนนสีลม ทั้งขาเข้าและขาออก ซึ่งได้ชี้แจงและเสนอแนวทางให้ผู้ค้าย้ายไปจำหน่ายสินค้าในซอยพัฒน์พงศ์ ในพื้นที่พบเห็นเหล็กกั้นเพื่อมิให้จำหน่ายสินค้า มีเจ้าหน้าที่ตำรวจ เจ้าหน้าที่เทศกิจ ที่ปรึกษาผู้ว่าฯ และผู้อำนวยการเขตบางรัก และนักข่าว ซึ่งผู้ค้าได้รับการยืนยันให้สามารถจำหน่ายสินค้าได้จนถึงเดือนกันยายน 2566 ผู้ค้าเองก็ยอมรับ ต่อมาวันที่ 19 มกราคม 2566 ในพื้นที่พบเห็นกระถางตั้งกั้นพื้นที่ ซึ่งขัดแย้งกับการยืนยันก่อนหน้านี้ จากนั้นวันที่ 20 มกราคม 2566 ในพื้นที่พบเห็นกระถางตั้งกั้นอย่างต่อเนื่อง เพื่อมิให้จำหน่ายสินค้า กลุ่มผู้ค้าทั้ง 2 ฝั่งประมาณ 60-70 รายไม่สามารถยอมรับในนโยบายดังกล่าวได้ร่วมกันคัดค้านการดำเนินการ เพราะซอยพัฒน์พงศ์ต้องเสียค่าเช่าพื้นที่ขั้นต่ำวันละ 500 บาท(ห้าร้อยบาทถ้วน) โดยทราบว่าปกติคิดอัตราค่าเช่า 800 บาท(แปดร้อยบาทถ้วน) และ 1,000 บาท(หนึ่งพันบาทถ้วน) ปัจจุบันผู้ค้าได้กำไรวันละ 300-400 บาท(สามร้อยบาทถึงสี่ร้อยบาทถ้วน) เท่านั้น จึงไม่สามารถย้ายไปซอยพัฒน์พงศ์ได้ ผู้ค้าได้รับผลกระทบมาจากการระบาดของโรคติดเชื้อไวรัสโคโรนา 2019 (COVID-19) มาหลายปี เพิ่งสามารถกลับมาค้าขายมีรายได้เพียงพอต่อการดำรงชีพ หากแต่หัวหน้าฝ่ายเทศกิจเขตบางรัก (ทราบชื่อ) เพศชาย ได้แจ้งว่ากรณีดังกล่าวเป็นการบุกรุกพื้นที่ของรัฐซึ่งได้แจ้งความไปยังสถานีตำรวจนครบาลทุ่งมหาเมฆเรียบร้อยแล้ว จากกรณีดังกล่าวทำให้กลุ่มผู้ค้าได้รับความเดือดร้อนไม่สามารถจำหน่ายสินค้าได้เช่นเดิม และขาดรายได้สำหรับการผ่อนชำระหนี้ต่างๆ และค่าใช้จ่ายในการดำรงชีวิตไม่เพียงพอ ประกอบกับผู้ร้องเห็นว่า การจัดระเบียบเพื่อให้เกิดความเรียบร้อยสร้างความสมดุลระหว่างคนเดินกับผู้ค้าหาบเร่-แผงลอย แนวทางพิจารณาให้กับคนที่รายได้น้อยมีโอกาสใช้ทำมาหากิน การเลิกจำหน่ายสินค้า จึงประสงค์ให้หน่วยงานที่เกี่ยวข้องพิจารณาทบทวนการนโยบายหาบเร่-แผงลอย ให้สามารถจำหน่ายสินค้าได้เช่นเดิม เพื่อบรรเทาความเดือดร้อนให้แก่กลุ่มผู้ค้า

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata